32006R0634
L 112/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 634/2006 НА КОМИСИЯТА
от 25 април 2006 година
за определяне на стандартите за търговия с главесто зеле и за изменение на Регламент (ЕИО) № 1591/87
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), и по-специално член 2 параграф 2 от него,
като има предвид, че:
(1)
Зелето е измежду продуктите, изброени в приложение I към Регламент (ЕО) № 2200/96, за които трябва да се приемат стандарти. Регламент (ЕО) № 1591/87 на Комисията от 5 юни 1987 г. за определяне на стандартите за качество на главесто зеле, брюкселско зеле, дръжкова целина, спанак и сливи (2) бе изменян няколко пъти. За по-голяма яснота правилата към главестото зеле следва да се отделят от правилата за други продукти съгласно Регламент (ЕО) № 1591/87 и да се определят в отделен регламент.
(2)
За тази цел и в интерес на запазване на прозрачността на световния пазар следва да се отчете стандарт FFV-09 на ИКЕ/ООН относно продажбата и качествения контрол на главестото зеле, препоръчани от Работната група по стандарти за качеството в селското стопанство на Икономическата комисия за Европа към Организацията на обединените нации (ИКЕ/ООН).
(3)
Опаковките, съдържащи смес от видове главесто зеле, стават обичайни на пазара. Поради това трябва да се изясни разпоредбата относно маркирането на тези опаковки.
(4)
Прилагането на новия стандарт следва да отстрани от пазара продукти с незадоволително качество, да доведе производството в съгласие с изискванията на потребителя и да улесни търговията на основата на честна конкуренция, като при това помогне да се подобри рентабилността.
(5)
Стандартите са приложими във всички стадии на търгуване. Транспортът на дълги разстояния, складирането за известен период от време и различните процеси, на които се подлагат продуктите, могат да предизвикат известна степен на влошаване поради биологичното развитие на продуктите или поради техния нетраен характер. Това влошаване следва да се вземе под внимание, когато стандартите се прилагат в стадии на търгуване след експедицията.
(6)
Регламент (ЕИО) № 1591/87 следва съответно да се измени.
(7)
Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
1. Стандартите за търговия, приложими за главесто зеле, попадащо в КН код 0704 90, са посочени в приложението.
2. Стандартите се прилагат на всички етапи на търгуване при условията, определени в Регламент (ЕО) № 2200/96.
Все пак обаче за етапи, следващи експедицията, продуктите могат да показват по отношение на изискванията в стандартите:
а)
лека липса на свежест и надутост;
б)
леко влошаване, дължащо се на тяхното развитие и тяхната тенденция да се развалят.
Член 2
Регламент (ЕИО) № 1591/87 се изменя, както следва:
1.
Заглавието се заменя със следното:
2.
В член 1, параграф първи първото тире се заличава.
3.
Приложение I се заличава.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 април 2006 година.